Tre norske båter nominert til prestisje-tittel
I alt er det fem forskjellige klasser med båter når årets motorbåter i Europa skal kåres. I tillegg er det en innovasjonsklasse, der det i år er tre nominerte. De nordiske båtene gjør det spesielt sterkt i klassen for de mindre båtene, under 25 fot. Der er tre av fem båter enten fra Finland eller Norge. Flipper 600 DC som er finsk, er designet av nordmannen Espen Thorup. Han designet også Nordkapp Enduro 605 som vant prisen som årets motorbåt i Europa i fjor. I tillegg har han designet flere andre tidligere nominerte båter. - Det er en anerkjennelse at noen synes at det er brukervennlige båter og det viser at vi treffer riktig marked, sier en fornøyd Thorup til Båtliv.I klassen under 25 fot er Askeladden C75 nominert, sammen med sin tvillingbåt Parker 750 DC. Grunnen til at de er nominert som et par er at dette er nøyaktig samme båt som bygges av Model Art i Polen, men Askeladden og Parker har fordelt markedet ganske så jevnt mellom seg i Europa. Også nordiske Yamarin Cross 75 BR, som har utmerket seg med gode kjøreegenskaper og robusthet, er nominert i denne klassen. I klassen under 35 fot er Draco 26 RS . Båten markerte seg godt med verdenspremiere allerede på messen Boot Düsseldorf i år, og er prøvekjørt med gode resultater i flere av båtbladene som representerer juryen, deriblant Båtliv.Vi finner enda en norsk båt i neste klasse som er for båter under 45 fot. Her er Windy 39 Camira nominert. I tillegg finner vi en annen nordisk båt i denne klassen, Nimbus 405 Coupé. Windy er som en gjenganger å regne, blant de nominerte i European Powerboat of the Year. Det samme med tyske Bavaria, som også er nominert i år i samme klasse som Windy, med sin nylig lanserte båt, Bavaria Sport 400 Coupé. I de to neste klassene, som er over 45 fot og Displacement, er det ingen nordiske båter. Men det er flere båter som er aktuelle i Norge, med norske forhandlere. De nominerte er Greenline 48, som også selges som hybridversjon. Azimut 50 Fly er også nominert. Båten hadde verdenspremiere så seint som i september. I tillegg er Absolute 58 Narvetta, Jeanneau Presgige 750 og Korvet 14 CLR nominert.Som vi har vært inne på deles det også ut en pris for innovasjon. Her er Evinrude nominert med sin nye generasjon to-motor, altså Evinrude G2, Torqeedo er nominert med sin applikasjon som kalles Torq Trac, som gir bedre kontroll over el-motoren. Den tredje nominerte i klassen er finske Mente Marine som har utviklet Attitude Control Systems ACS. Dette er et at automatisk trimflaps-system som skal være enkelt å installere. Powerboat of the Year 2015 - nominerteBénéteau Flyer 6 Flipper 600 DC Askeladden C75 / Parker 750 DC Rinker Captiva 200 MTX Yamarin Cross 75 BRDraco 26 RS Frauscher 747 Mirage Galeon 300 Fly Quicksilver Activ 805 Wider 32Windy 39 Camira Rio Paranà 38 Nimbus 405 Coupé Cranchi 43 Eco Trawler Bavaria Sport 400 CoupéAbsolute 58Navetta Azimut 50 Fly Greenline 48 Jeanneau Prestige 750 Korvet 14 CLRAquanaut Andante 438 OC Fleming 58 Jetten 50 MPC Linssen Classic Sturdy 36 Sedan Deckbridge Steeler Panorama FlatFloor 46Evinrude G2 Torqeedo Torq Trac Attitude Control Systems ACS fra Mente Marine
Fem nordiske båter, tre av dem norske, og en fjerde med norsk designer er nominert til den prestisjetunge prisen «European Powerboat of the year».